Javanese - Prasetyane Kitab Suci Promises Scriptures Purwaning Dumadi 20:6 Gusti Yehuwah tumuli ngandika maneh marang Sang Prabu Abimelekh sajroning pasupenan mau: "Ingsun mirsa yen anggonira mangkono iku metu saka ati kang jujur, lan iya Ingsun piyambak kang menggak marang sira supaya aja nganti gawe dosa marang Ingsun. Mulane sira ora Sunlilani nggepok wong wadon iku. Pangentasan 35:21,26 Sawuse mangkono saben wong kang adreng atine, kanthi lila legawa padha ngaturake pisungsung-mligi konjuk marang Pangeran Yehuwah, kanggo pagawean mgrampungake Tarub Pasewakan lan kanggo sakehing kaperluan pangibadah ana ing kono apadene kanggo yasa sandhangan suci. 26 Lan sakehe wong wadon kang duwe keahlian kanthi legawa padha ngantih wulu wedhus. Wilangan 10:35 Anadene saangkate pethi, Nabi Musa munjuk marang Pangeran Yehuwah mangkene: "Dhuh Yehuwah, Paduka mugi karsaa jumeneng, supados mengsah Paduka sami pating slebar saha tiyang- tiyang ingkang sami sengit dhumateng Paduka sami keplajenga saking ngarsa Paduka." Pangandharing Toret 2:25 Ing dina iki Ingsun miwiti ndadekake para bangsa ing sangisore langit padha kataman miris lan wedi marang sira, temah samangsa krungu wartanira bakal padha gumeter lan ngoplok marga saka sira." Pangandharing Toret 9:3 Bab iku ing dina iki kowe paha sumurupa, yen Pangeran Yehuwah, Gusti Yehuwahmu, iya Panjenengane kang tindak dadi pangiridmu sarta asipat kaya geni memangsa, iya Panjenengane kang bakal numpes sakehe bangsa iku, padha ditelukake ana ing ngarepmu. Kaya mangkono dadine bangsa mau bakal koktundhungi lan bakal enggal koksirnakake, kaya kang wus dadi dhawuhe Sang Yehuwah marang kowe. Yusak 2:9 sarta kandha: "Kula sumerep, bilih Sang Yehuwah sampun maringaken tanah punika dhateng panjenengan, sarta kula sami kataman giris margi saking panjenengan, punapa dene sakathahing tiyang pribumi ing ngriki sami gumeter wonten ing ngarsa panjenengan, 1 Samuel 17:48,50 Bareng wong Filisti iku mangsah mapagake Dawud, Dawud enggal-enggal mlayu marani barisaning mungsuh mapagake wong Filisti iku. 50 Mangkono anggone Dawud ngasorake wong Filisti iku nganggo bandhil lan watu; Dawud ngasorake lan mateni wong Filisti iku tanpa nyekel Ester 8:17 Mangkono uga ing sawiji-wijining kutha lan dhaerah, ngendi bae kang katekan dhawuh undhang-undhanging Sang Prabu mau, wonge Yahudi padha bungah-bungah lan sukarena, padha nganakake pista lan
riyaya; apadene panunggalane bangsa ing nagara kono akeh kang padha manjing Yahudi, amarga padha wedi marang wong Yahudi. Ayub 29:14 Kabeneran kang dadi sandhanganku tuwin aku nganggo kaadilan kayajubah lan sreban. Wulang Bebasan 13:11 Bandha kang gampang olehe, mesthi bakal suda, nanging wong kang tlaten nglumpukake saka sathithik, bakal dadi sugih. Wulang Bebasan 13:22 Wong becik ninggali warisan marang anak-putune, nanging barang darbeke wong dosa iku dicadhangake kanggo wong bener. Wulang Bebasan 22:22,23 Aja ndhedheli wong miskin, awit iku wus miskin, lan aja nindhes wong kang susah ana ing gapura. 23 Awit Pangeran Yehuwah mbelani prakarane, sarta sing sapa ngrampas marang wong mau, iku bakal dirampas nyawane. Yesaya 35:8 Ing kono bakal ana lurunge, kang bakal kaaranan Dalan Suci; wong kang najis ora bakal liwat ing kono sarta para wong gemblung ora bakal padha kluyuran mrono. Yesaya 43:2 Manawa sira nyabrang ing banyu, Ingsun bakal nganthi marang sira, utawa ngliwati kali-kali, sira ora bakal keli; manawa sira lumaku liwat ing geni, sira ora bakal geseng, lan urubing geni ora bakal ngobong sira. Yesaya 49:25 Lah mangkene pangandikane Pangeran Yehuwah: "Tawananing wong prawira iya bisa karebut, lan jarahaning wong prakosa bisa uwal, sabab Ingsun piyambak kang bakal nglawan wong kang nglawan sira lan Ingsun piyambak kang bakal ngluwari anak-anakira. Yesaya 54:17 Saben gegaman kang digembleng arep kanggo nglawan sira ora bakal bisa tumama, sarta saben wong kang nandukake pandakwa marang sira ana ing pangadilan bakal sira buktekake manawa salah. Iya iki kang bakal dadi pandumane para abdine Pangeran Yehuwah tuwin kabeneran peparingingSun, mangkono pangandikane Sang Yehuwah. Yesaya 59:17,19 Manawa mangkono pepadhangira bakal mlethek kaya bangbang wetan tuwin tatunira bakal enggal waras; kabeneran bakal dadi baris ana ing ngarepira lan kamulyaning Yehuwah dadi baris ana ing burinira. Yesaya 61:10 Ingsun asukarena ana ing Pangeran Yehuwah, nyawaningSun asurak-surak ana ing YehuwahingSun, awit Ingsun ingageman busananing karahayon sarta diagemi jubahing kabeneran, kayadene penganten lanang kang nganggo rerenggan sirah tuwin kaya penganten wadon kang nganggo pepasrene. Yeheskiel 22:30 Ingsun ngupadi ana ing satengahe wong-wong mau, sawijining wong kang sumedya ngedegake tembok utawa kang ngukuhi nagara iku ana ing ngarsaningSun, supaya aja nganti Sunsirnakake, nanging Ingsun ora manggih wong kang mangkono. Yeheskiel 45:8 Iku kang dadi bageane ana ing tanah Israel. Lan para raja
Israel ora bakal nindhes umatingSun maneh sarta bakal padha masrahake nagara iku marang turune Israel manut taler-talere." Dhaniel 4:16 Atining manungsane cikben salin lan diwenehi atining kewan. Anggone mangkono iku lawase nganti pitung mangsa. Dhaniel 7:4 Kang kapisan rupane kaya singa, lan nganggo swiwining manuk garudha. Iku terus bae daksawang nganti swiwine dijabut; kewan mau nuli kajunjung saka ing lemah lan kaadegake kaya manungsa sarta banjur kaanjingan ing atining manungsa. Zakharia 4:6 Panjenengane banjur pratela: "Iki pangandikane Pangeran Yehuwah marang Zerubabel: ora srana kasantosan lan ora srana kakuwatan, nanging marga dening rohingSun. -- Mangkono pangandikane Sang Yehuwah Gustine sarwa dumadi. -- Mateus 24:22 Saupama wektune ora dicendhakake, sakabehing kang urip iki ora ana kang slamet, nanging marga saka anane wong-wong kang pinilih, wektu iku bakal dicendhakake. Mateus 26:41 Padha meleka lan ndedongaa, supaya kowe aja tumiba ing panggodha. Roh iku pancen cumandhang, nanging daging iku ringkih." Markus 10:48-52 Banjur disendhu ing wong akeh, dikon meneng. Nanging malah saya seru anggone nguwuh-uwuh: "Dhuh, tedhakipun Sang Prabu Dawud, kawula mugi Paduka welasi!" 49 Gusti Yesus tindake tumuli kendel lan dhawuh: "Undangen mrene!" Wong picak mau banjur diparani wong akeh lan dikandhani: "Wis, sing tatag atimu, ngadega, kowe ditimbali." 50 Wong ngemis mau banjur cucul jubahe, tumuli ngadeg lan enggal-enggal sowan menyang ing ngarsane Gusti Yesus. 51 Gusti Yesus ndangu: "Karepmu Dakkapakake?" Wong picak mau matur: "Rabbuni, mugi kawula sageda ningali!" 52 Gusti Yesus banjur ngandika: "Wis, mundura, pangandelmu kang mitulungi kowe!" Padha sanalika wong picak mau bisa ndeleng, banjur ndherekake tindake Gusti Yesus. (Mateus 20:30-34) Markus 16:20 Dene para sakabat mau iya banjur padha ngabarake Injil menyang ing ngendi-endi, sarta Gusti paring pambiyantu, sumebaring pangandika kinanthenan paseksen pratandha mawarna-warna. Lukas 14:23 Lurahe banjur calathu marang bature: Menyanga ing lurung- lurung lan ing dalan-dalan cilik, wong-wong sing ana ing kono padha peksanen mlebu mrene, amarga omahku kudu kebak. Lukas 21:15 Sabab Aku dhewe kang bakal maringi marang kowe tembung- tembung lan kawicaksanan, satemah kowe ora bisa dilawan utawa dibantah dening mungsuh-mungsuhmu. Lukas 21:36 Padha tansah jumagaa lan ndedongaa, supaya kowe diparingana kakuwatan kang njalari kowe padha ora bakal katempuh dening apa kang bakal kalakon iku lan supaya kowe padha bisa tahan anggonmu ana ing ngarsane Putraning Manungsa." Yohanes 17:15 Kawula boten nyuwun, supados sami kapundhut saking
donya, namung supados Paduka reksa, sampun ngantos kapanduk ing piawon. Lelakoné Para Rasul 11:23 Bareng wis tekan ing kono lan nyumurupi sih- rahmating Yehuwah, Barnabas bungah sarta mituturi marang wong-wong mau, supaya padha tetep setya marang Gusti, Lelakoné Para Rasul 13:48 Krungu kang mangkono iku, kabeh wong kang ora wanuh marang Yehuwah padha bungah sarta padha ngluhurake pangandikaning Pangeran, sarta kabeh wong kang pinasthekake dening Yehuwah tampa urip langgeng, padha manjing pracaya. 1 Korinta 10:13 Kang padha kokalami iku pacoban-pacoban kang lumrah, kang ora ngluwihi kakuwataning manungsa. Sabab Gusti Yehuwah iku setya tuhu, ora bakal negakake kowe kacoba ngluwihi saka ing kakuwatanmu. Manawa kowe kena ing coba, Panjenengane bakal maringi marganing luwar, satemah kowe padha bisa mbetahake. 1 Korinta 16:9 Marga ana ing kono, aku kawenganan lawang amba lan santosa, kanggo nindakake ayahan kang agung lan wigati, sanadyan akeh wong kang padha nglawan. 2 Korinta 12:9 Nanging paring wangsulane Gusti marang aku: "Sih- rahmatingSun iku nyukupi marang sira, awit kuwasaningSun iku malah kasampurnakake ana ing sajroning kaapesan." Awit saka iku aku luwih seneng ngegung-egungake kaapesanku, supaya panguwaose Sang Kristus dumunung ana ing aku. Efesus 6:11 Padha nggawaa gegamané peranging Yehuwah, supaya kowé bisa nglawan kajuligané Iblis; Ibrani 1:7,14 Dene tumrap para malaekat Panjenengane ngandika: "Kang ndadekake para malaekate dadi angin sarta para abdine dadi geni kang ngalad-alad." 14 Kabeh iku apa ora padha dadi roh kang ngladeni, kang kautus leladi marang wong-wong kang bakal marisi karahayon? Yakobus 4:7 Marga saka iku padha nungkula marang Yehuwah. Iblis tanggulangen, temahan bakal lumayu nglungani kowe! 1 Petrus 5:10 Dene Gusti Yehuwah sumbering sakehe sih-rahmat, kang wis nimbali kowe kabeh ana in Sang Kristus marang kamulyane kang langgeng, bakal nyampurnakake, neguhake, nyantosakake sarta ngukuhake kowe, sawise kowe padha nandhang sangsara sawatara mangsa. Pastor T. John Franklin Church of Salvation, Healing, and Deliverance COS-HAD.org